Espen Lervaag

Espen Petrus Andersen Lervaag (født 1977) er en norsk manusforfatter, skuespiller og komiker. 

Lervaag er født og oppvokst i Hurum i Buskerud.

Han har jobbet som tekstforfatter på flere humorprogrammer blant annet Torsdag kveld fra Nydalen, ELSE og 20:00 med Raske Menn. Han har også vært tekstforfatter for Thomas Giertsen, konseptutvikler for Gullfisken og manusforfatter for Side3s web-serie All in i Las Vegas.

Lervaag har også jobbet foran kamera, blant annet som skuespiller i All in i Las Vegas, som sidekick i ELSE (sesong 2) og som skaper og hovedrolleinnehaver i Maniac (2016). I 2017 hadde han premiere på programmet I dag med Espen PA Lervaag på Viafree. TV-serien Maniac ble nominert i kategorien «Beste komedie-TV-serie» på Monte-Carlo Television Festival.

I 2022 deltok han i TV 2s realityserie Kompani Lauritzen. Lervaag endte på 11. plass etter han tapte dimmekampen mot Ruben Markussen. 

 Referanser 

 Eksterne lenker 



Kategori:Personer fra tidligere Hurum kommune
Kategori:Personer fra Asker kommune
Kategori:Norske manusforfattere
Kategori:Norske skuespillere
Kategori:Norske komikere
Kategori:Farmen kjendis-deltakere
Kategori:Kompani Lauritzen-deltagere